03.08.2022
Нанҳәамза 3 рзы Аԥсны Аҳәынҭқарра Ахада Аслан Бжьаниа еицырдыруа апартиатәи аҳәынҭқарратәи усзуҩы, Акомпартиа Аҧснытәи Аобком актәи амаӡаныҟәгаҩ, Аҧснытәи АССР Иреиҳаӡоу Апрезидиум ахантәаҩы, СССР Иреиҳаӡоу Асовет 7-тәи, 8-тәи, 9-тәи ааҧхьара адепутат Кобахьиа Валериан Осман-иҧа ибаҟа аартра иазкыз аусмҩаҧгатә далахәын.
Абаҟа аартуп Аиааира Ашҭа абаҳчахәыҷ аҟны.
Аусмҩаҧгатә иалахәын иара убас Ахада Иадминистрациа Анапхгаҩы Кәыҵниа Алхас, ақыҭанхамҩа аминистр Џьапуа Беслан, акультура аминистр Ақаҩба Даур , Аҟәа Администрациа ахада Ешба Беслан, Кобахьиа В.О. иҭынхацәа.